Dopravný podnik mesta Košice

Dopravný podnik mesta Košice (skr. DPMK) je akciová spoločnosť, ktorá prevádzkuje mestskú hromadnú dopravu v Košiciach. V súčasnosti DPMK prevádzkuje spolu 72 liniek z toho 65 liniek pravidelnej mestskej hromadnej dopravy. Dopravný podnik akceptuje dopravné karty aj iných dopravcov zapojených v projekte Slovenský dopravný pas. Podnik je členom integrovaného dopravného systému IDS Východ. História DPMK vznikol transformáciou štátneho podniku na akciovú spoločnosť, ktorá bola založená 25. mája 1994 na základe rozhodnutia Mestského zastupiteľstva na 25. zasadnutí 26. a 27. augusta 1993. Dopravný podnik vznikol 11. januára 1995 pod názvom Dopravné podniky mesta Košice. Premenovanie na súčasný názov bolo vykonané dňa 17. mája 1999. Dopravný podnik mesta Košice je pokračovateľom prevádzky najstaršej mestskej hromadnej dopravy na Slovensku. Už v roku 1891 bola v Košiciach prevádzkovaná koľajová doprava, ktorá bola plne elektrifikovaná v roku 1914. Od polovice 20. storočia sa začala prevádzka autobusov a v roku 1993 prevádzka trolejbusov. Autobusová doprava Autobusová doprava sa v Košiciach prevádzkuje od polovice 20. storočia. V rokoch 2014 a 2015 bolo nakúpených 127 autobusov SOR, v roku 2016 ich doplnilo dalších 9. 14 z nich sú elektrobusy. Momentálne sú prevádzkované tieto typy autobusov: SOR BN 9,5 SOR EBN 10,5 SOR EBN 11 SOR NSG 12 SOR NSG 18 SOR NB 12 City SOR NB 18 City SOR NS 18 Elecric Solaris New Urbino 12 Solaris Urbino 18,75 Električková doprava Električková doprava, sa na Slovensku okrem Košíc a Bratislavy nikde inde neprevádzkuje. Iba v Košiciach majú mestské koľajové dráhy rozchod 1435 mm. Dopravný podnik mesta Košice prevádzkuje jedinú električkovú rýchlodráhu na Slovensku. V minulosti bolo rekonštruovaných 8 kusov vozidiel. Rekonštrukcia vozidiel Tatra ČKD KT8D5 pozostávala najmä z premeny na nízkopodlažný model KT8D5R.N2. V rokoch 2014, 2015 a 2017 bolo zakúpených celkovo 46 električiek Pragoimex Vario LF2+. Maximálna povolená rýchlosť električiek v Košiciach je stanovená na 65 km/h. V súčasnosti DPMK prevádzkuje na 16 električkových linkách tieto vozidlá: Tatra ČKD T6A5 Tatra ČKD KT8D5 Tatra ČKD KT8D5R.N2 Pragoimex Vario LFR.S Pragoimex Vario LF2+ Historické vozidlá Dopravný podnik mesta Košice, a.s. vlastní tiež niekoľko historických vozidiel: Historické autobusy: Ikarus 280.08/A, ev. č. 4082 (t. č. nepojazdný) Karosa B832 ev. č. 6267/II (nepojazdný; zachovaný v garáži Šaca) Solaris Urbino 15 II, ev. č. 3530 Historické električky: Tatra T1, ev. č. 203 Tatra T2, ev. č. 212/II Tatra T3Mod, ev. č. 359 (nepojazdný voz; statický exponát) Tatra T3, ev. č. 381 (nepojazdný voz) Tatra T3, ev. č. 383 (nepojazdný voz) Ringhoffer r. v. 1908, ev. č. 21 (zachovaný iba rám; voz pôvodom z Prahy, tam ev. č. 285) Ringhoffer r. v. 1920, ev. č. 10 (nepojazdný; bez interiéru; voz pôvodom z Prahy, tam ev. č. 371) Ringhoffer r. v. 1920, ev. č. 103 (nepojazdný, slúžil ako pub na Hlavnej ulici v Košiciach; voz pôvodom z Prahy, tam ev. č. 4031) Ringhoffer r. v. 1920, ev. č. 104 „Cassovia“ (t. č. nepojazdný; voz pôvodom z Prahy, tam ev. č. 4030) MWG r. v. 1913, ev. č. M1 (nákladná električka, statický exponát) MWG r. v. 1913, ev. č. M2 (nákladná električka, zdroj náhradných dielov pre voz M3) MWG r. v. 1913, ev. č. M3 (nákladná električka, úprava na prevádzku s odmetačom snehu, technologické vozidlo) MWG r. v. 1913, ev. č. 1 (nepojazdný, v roku 2004 získaná z Technického múzea v Brne) Trolejbusová doprava DPMK prevádzkoval trolejbusy v rokoch 1993 – 2015. Trolejbusová doprava v meste bola utlmená 30. januára 2015. V súčasnosti premávajú len "spomienkové jazdy" trolejbusov, a to len vo vybraných časoch a len v nedeľu. Škoda 14TrM (7 vozidiel dodaných, aktuálne 1 voz ev. č. 2003) Škoda 15Tr (15 vozidiel dodaných, aktuálne 1 voz ev. č. 1001) Škoda 15TrM (5 vozidiel dodaných, aktuálne 0) Linky MHD (Stav ku 4.6.2026) Električkové linky Autobusové linky Študentské linky Tieto linky premávajú len vo vybrané nedele v čase cca. 16:00 – 23:30. Zvážajú študentov do študentských domov. Linky Š1, Š2, 964, 966 a 970 premávajú ráno, vozia študentov do škôl. Nočná doprava Autobusové linky Referencie Pozri aj Mestská hromadná doprava na Slovensku Električková doprava v Košiciach Autobusová doprava v Košiciach Trolejbusová doprava v Košiciach Iné projekty Commons ponúka multimediálne súbory na tému Dopravný podnik mesta Košice Externé odkazy Oficiálna stránka DPMK imhd.sk